**Tlačová správa  
www.kia.sk**

**01. 10. 2019**

Kontaktná osoba:

Mária Spišiaková

Kia Motors Sales Slovensko

e-mail: [m.spisiakova@kmss.sk](mailto:m.spisiakova@kmss.sk)

Tel: 0910 977 334

[Facebook | Kia Motors Sales Slovensko](http://www.facebook.com/pages/Kia-Motors-Sales-Slovensko/232915007239?ref=ts)

**Kia na Autosalóne v Nitre 2019**

* **Kompletná rodina Ceed so všetkými 4 karosárskymi verziami vrátane najnovšieho prírastku, crossoveru XCeed**
* **Dve plne elektrické vozidlá Kia eSoul a Kia eNiro s dojazdom viac ako 452 km**
* **Obľúbené SUV modely ako Sorento a Sportage, ktorý bude vystavený vo verzii Mild-Hybrid**
* **V expozícii nebude chýbať najrýchlejšie vozidlo z dielne Kia, model Stinger**

Spoločnosť Kia Motors na blížiacom sa autosalóne v Nitre, Autoshow 2019, bude mať svoju expozíciu rozdelenú na tri časti. Hlavná časť bude venovaná kompletnej rodine Ceed so všetkými karosárskymi verziami vrátane najnovšieho prírastku XCeed. Vozidlá s alternatívnym pohonom budú v osobitnej elektrifikovanej časti #goelectric. A tretia časť bude venovaná ostatným obľúbeným modelom, medzi ktorými budú vystavené SUV modely, najrýchlejšie grandturismo značky, model Stinger a ďalšie.

**XCeed, kombinuje praktické vlastnosti SUV s ovládaním a rozmermi hatchbacku**

Nové CUV predstavuje športovú alternatívu k tradičným SUV a ponúka porovnateľnú úroveň priestoru pre cestujúcich a batožinu. Kia XCeed zaujme vodičov športovým riadením a pohodlnou, suverénnou jazdou, pretože v porovnaní s bežným hatchbackom poskytuje ešte lepší výhľad na cestu vpredu.

Model XCeed prináša množinu pokročilých bezpečnostných prvkov a funkcií na pripojenie a zábavu, vďaka ktorým patrí medzi najmodernejšie vozidlá v triede CUV. O pohon sa stará rad prepĺňaných motorov, ktoré patria aj medzi tie najúspornejšie.

Marián Hoffer, generálny riaditeľ Kia Motors Sales Slovensko, komentuje: *„Kia XCeed je odpoveďou na rastúci dopyt po autách s väčšími emóciami a dynamikou než SUV, a to z hľadiska výzoru aj jazdných vlastností. Títo zákazníci však nechcú prísť o praktické vlastnosti väčšieho auta. Naše nové CUV spĺňa tieto potreby, má výrazný a moderný dizajn spolu s priestrannou karosériou. Kia XCeed spája silné stránky hatchbacku a SUV a zároveň zákazníkom prináša niečo osviežujúce a odlišné.“*

Ďalej dodáva: *„Tento najnovší prírastok do portfólia značky Kia privádza rodinu modelov Ceed do odvážneho nového smeru, ktorý ukazuje šírku predstavivosti a ambícií v segmente kompaktných rodinných automobilov. Rozšírený rad modelov Ceed teraz ponúka zákazníkom v tejto triede viac možností než väčšina ostatných výrobcov.“*

Mestský crossover Kia XCeed sa vyrába v žilinskom výrobnom závode značky spolu s päťdverovým hatchbackom Ceed, kombi Ceed Sportswagon a päťdverovou verziou shooting brake ProCeed.

Viac informácii o modeli Kia XCeed: <https://press.kia.com/sk/sk/home/media-resouces/press-releases/2019/Nova-kia-xceed.html>

**Elektrifikovaná časť #goelectric**

V tejto časti budú vystavené plne elektrické vozidla eSoul a eNiro ako aj Niro Hybrid, ktoré je tiež dostupné vo verzii Plug-in Hybrid.

Marián Hoffer uviedol: *„Elektrifikácia je kľúčovým prvkom globálnej stratégie rastu spoločnosti Kia. Mnohí výrobcovia stále len hovoria o svojich budúcich plánoch a zámeroch v oblasti elektrifikácie, ale Kia už disponuje pokročilými pohonnými sústavami niekoľko rokov. S modelom eSoul a vylepšeným radom Niro bude náš rast v oblasti elektrických vozidiel iba pokračovať.“*

Kia eSoul a eNiro prinášajú výkon s nulovými emisiami a dlhým dojazdom. Oba modely pomáhajú prelomiť bariéry v oblasti vlastníctva elektromobilov. eSoul je na Slovensku dostupný výlučne s elektrickým pohonom s dvoma typmi batérií – s kapacitou 39,2 kWh a 64 kWh. Batéria s vyššou kapacitou zabezpečuje vozidlu dojazd až 452 km, v meste dokonca až 600 km.

Kia eNiro má dojazdovú vzdialenosť až 455 kilometrov na jedno nabitie akumulátora s kapacitou 64 kWh. Akumulátor pre dlhý dojazd dokáže v meste zaistiť dojazd až 615 kilometrov. Model eNiro je taktiež k dispozícii s akumulátorom s kapacitou 39,2 kWh, ktorá zaisťuje dojazd 312 kilometrov na jedno nabitie.

Interiér modelu Kia eNiro spája moderný dizajn s veľkorysým priestorom a technológiami, ktoré dopĺňajú pohonnú jednotku s nulovými emisiami. Kupujúci môžu taktiež využiť výhodu množstva špeciálnych technológií, ktoré maximalizujú dojazd a účinnosť, ako aj nové bezpečnostné prvky.

Model Kia eNiro sa vyrába v kórejskom závode Kia v Hwasungu a po autosalóne v Nitre sa začne predávať na Slovensku. Štandardne bude dostupný so 7-ročnou zárukou Kia alebo zárukou na 150 000 kilometrov. Záruka sa vzťahuje aj na akumulátor a elektromotor.

Na stánku Kia nebudú chýbať ani tieto obľúbené modely: Rio, Stonic, Sportage Mild-Hybrid (1,6CRDi+48V), Sorento a Stinger. Predaj všetkých modelov Kia je s jedinečnou zárukou na 7 rokov alebo 150 000 kilometrov.

- Koniec -